CELEX: 62008TN0084
Language: et
Date: 2008-02-18 00:00:00
Title: Kohtuasi T-84/08: 18. veebruaril 2008 esitatud hagi — Intesa Sanpaolo versus Siseturu Ühtlustamise Amet — MPMetro (COMIT)

9.5.2008   
            
            
               ET
            
            
               Euroopa Liidu Teataja
            
            
               C 116/23
            
         18. veebruaril 2008 esitatud hagi — Intesa Sanpaolo versus Siseturu Ühtlustamise Amet — MPMetro (COMIT)
   (Kohtuasi T-84/08)
   (2008/C 116/42)
   Hagiavaldus esitati inglise keeles.
   Pooled
   
      Hageja: Intesa Sanpaolo SpA (Torino, Itaalia) (esindajad: advokaadid A. Perani ja P. Pozzi)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: MIP Metro Group Intellectual Property GmbH & Co. KG (Düsseldorf, Saksamaa)
   Hageja nõuded
   
               —
            
            
               Muuta täielikult ühtlustamisameti neljanda apellatsioonikoja 19. detsembri 2007. aasta otsus asjas R 138/2006-4, mis tehti teatavaks 27. detsembril 2007;
            
         
               —
            
            
               kinnitada ühtlustamisameti vastulausete osakonna 12. jaanuari 2006. aasta otsus vastulause nr B 675 803 kohta osas, milles sellega võimaldatakse registreerida taotlus nr 3 104 155 COMIT klassides 35, 36, 41 ja 42;
            
         
               —
            
            
               muuta ühtlustamisameti vastulausete osakonna 12. jaanuari 2006. aasta otsust vastulause nr B 675 803 kohta osas, milles sellega rahuldatakse osaliselt vastulause nr B 675 803, st klassi 16 liigitatud kaupade osas;
            
         
               —
            
            
               sellest tulenevalt jätta vastulause nr B 675 803 tervikuna rahuldamata ja võimaldada registreerida taotlus nr 3 104 155 COMIT kõikide klassidesse 16, 35, 36, 41 ja 42 liigitatud kaupade ja teenuste suhtes;
            
         
               —
            
            
               mõista käesoleva menetluse ning ühtlustamisameti vastulausete osakonna ja apellatsioonikoja menetluse kohtukulud välja kostjatelt.
            
         Väited ja peamised argumendid
   
      Ühenduse kaubamärgi taotleja: Hageja
   
      Asjaomane ühenduse kaubamärk: Sõnamärk „COMIT” kaupadele ja teenustele klassides 16, 35, 36, 41 ja 42 — taotlus nr 3 104 155
   
      Vastulause aluseks oleva kaubamärgi või tähise omanik: MIP Metro Group Intellectual Property GmbH & Co. KG
   
      Vastulause aluseks olev kaubamärk või tähis: Siseriiklik kujutismärk „Comet” kaupadele ja teenustele klassides 9, 16, 35, 36, 41 ja 42
   
      Vastulausete osakonna otsus: Vastulause osaliselt rahuldada.
   
      Apellatsioonikoja otsus: Tühistada vastulausete osakonna otsus ja lükata kaubamärgi registreerimise taotlus tervikuna tagasi.
   
      Väited: Hageja väitel puudub vastandatud kaubamärkide vahel segiajamise tõenäosus.